|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­ |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** |  **Nr. GND/2024/504** |
|  |  **(protokols Nr.16; 63.p.)** |

**Par izmaiņām Gulbenes novada pašvaldības jaunatnes lietu konsultatīvās komisijas sastāvā**

Gulbenes novada pašvaldībā 2024.gada 31.jūlijā saņemts Laura Šķendera 2024.gada 31.jūlija iesniegums (Gulbenes novada pašvaldībā reģistrēts ar Nr.GND/5.17/24/1549-Š), kurā tiek lūgts viņu atbrīvot no Gulbenes novada pašvaldības jaunatnes lietu konsultatīvās komisijas locekļa amata pienākumu veikšanas.

Ņemot vērā augstāk minēto un pamatojoties uz Pašvaldību likuma 53.panta otro daļu, kas nosaka, ka konsultatīvās padomes vai komisijas izveidošanas nepieciešamību, kā arī kompetenci, sastāvu un darba organizāciju nosaka likums, domes lēmums vai domes pieņemts nolikums, un Gulbenes novada pašvaldības jaunatnes lietu konsultatīvās komisijas nolikuma Nr.GND/IEK/2023/36 9.punktu, kas nosaka, ka Komisijas sastāvu un izmaiņas tās sastāvā apstiprina Dome, 10.punktu, kas nosaka, ka Komisija sastāv no 13 Komisijas locekļiem - Komisijas priekšsēdētāja, Komisijas priekšsēdētāja vietnieka, Komisijas sekretāra un 10 Komisijas locekļiem, un 12.2.apakšpunktu, kas nosaka, ka Komisijas sastāvā iekļauj vienu pārstāvi no Gulbenes novada Izglītības pārvaldes, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBRĪVOT **Lauri Šķenderu**, no Gulbenes novada pašvaldības jaunatnes lietu konsultatīvās komisijas locekļa amata.

2. IEVĒLĒT Gulbenes novada Izglītības pārvaldes projekta vadītāju **Elīnu Janovsku**, Gulbenes novada pašvaldības jaunatnes lietu konsultatīvās komisijas locekļa amatā.

Gulbenes novada pašvaldības domes priekšsēdētājs A.Caunītis